હવે આ સ્થિતિમાં ૨૦૧૯ની લોકસભાની ચૂંટણીમાં શું થશે? બીજેપી પાછી વિજયી થશે? બહુમતી ગુમાવીને પણ લોકસભામાં સૌથી મોટા પક્ષ તરીકે બીજેપી સરકાર બનાવી શકશે? જો બીજેપી સરકાર બનાવશે તો એમાં વડા પ્રધાન નરેન્દ્ર મોદી હશે? હવે પછી એનડીએના ભાગીદાર પક્ષો કેવું વલણ અપનાવશે? શું કૉન્ગ્રેસ બેઠી થશે કે પછી ૨૦૧૯માં ત્રીજા મોરચાની સરકાર રચાશે? શું લોકસભાની સામાન્ય ચૂંટણી વહેલી યોજવાનો દાવ ખેલવામાં આવશે? આવા પ્રશ્નો અત્યારે ઉત્તર પ્રદેશનાં પરિણામો આવતાંની સાથે જ પુછાવા લાગ્યા છે. જવાબ માટે હજી થોડી રાહ જોવી પડશે. કર્ણાટક વિધાનસભાની ચૂંટણી પછી આમાંના કેટલાક પ્રશ્નોના જવાબ મળી જશે.